Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Londýn, Veľká Británia
Vykonaná v dňoch: 22.9. - 25.09.2019
Názov prijímajúcej organizácie: PISA Governing Board (OECD)
Účel cesty: 48. stretnutie členov riadiaceho výboru PISA
Spôsob financovania: z rozpočtu NÚCEM 

3. Rámcový program pobytu:
22.09.2019 -  cesta Bratislava – Londýn
23. – 24.09.2019 – pracovné stretnutia, rokovania
25. 09. 2019 -  cesta Londýn - Bratislava

4. Stručný priebeh rokovaní:
 
Pracovné rokovania som začala na predmítingu účasťou na podvečerných rokovaniach technickej sekcie k dátam a škálovaniu výsledkov PISA 2018. Predstavené nám boli modely, ktoré dokonalejšie odrážajú stratifikovaný výber vzorky škôl členských krajín v PISA 2018.

Míting v pondelok otvorila chair PGB prehľadom záverov  47. rokovania PGB  ako obvykle, a aktualizáciou úloh sekretariátu po poslednom mítingu. Sekretariát predstavil progres a zmeny v PISA aktivitách od predchádzajúceho stretnutia, najmä v implementácii PISA 2018 a update prípravy PISA 2021 cyklu. 

Ďalej sekretariát predstavil update diseminačného plánu PISA 2018 (predstavenia výsledkov, materiály, webináre a pod.)

V popoludňajšom bloku 1. rokovacieho dňa predstavil sekretariát progres v príprave voliteľného modulu Hodnotenie cudzieho jazyka v PISA 2024. Tiež sekretariát odprezentoval progres vo vývoji dlhodobej PISA roadmap a predstavil závery diskusií v SDG (Strategic Development Group). Rokovalo sa aj o budúcej periodicite (cykloch) PISA po roku 2024. Predstavené boli klady aj zápory viacerých variantov, zdá sa, že najoptimálnejší a najprijateľnejší pre väčšinu krajín je 4-ročný cyklus PISA. 

Druhý pracovný deň sa začalo rokovanie v uzavretej sekcii určenej len pre členské štáty OECD a PISA asociované krajiny. Sekretariát predstavil PISA Global Relations Strategy and Participation Plan, ktorý bol diskutovaný aj vo vzťahu k záujmu ďalších krajín zapojiť sa do PISA 2024. Následne sekretariát predstavil aktualizované podkladové materiály pre výberové konania na kontraktorov pre PISA 2024. Samotný proces obstarávania bude spustený v druhej polovici roka 2019.

Popoludňajšie rokovanie bolo zamerané na diskusie o budúcich inovatívnych doménach PISA. Predstavená bola validačná správa o PISA 2021 domény „Kreatívne myslenie“ a úvodné postupy v PISA 2024 doméne „Vzdelávanie v digitálnom svete“. Diskusia bola zameraná na experimentálne overovanie metód, podporných technológií, základného výskumu, analytických a validačných metód. 

V záverečnom bloku sekretariát predstavil progres v PISA – základnom teste pre školy, vrátane školského hodnotenia a peer learning aktivít a budúcich plánov. 
Nasledovalo zhrnutie, administratívne činnosti, voľba členov pre PGB subkomisií a informácie o príprave nasledujúceho PISA mítingu.  

5. Osobitne vyhotovený očakávaný prínos ZPC:
Pravidelnou účasťou NÚCEM na zasadnutiach PGB má Slovensko priamy prístup k informáciám a procesom, vrátane strategických rozhodovaní,  ktorými je riadený výskum štúdie OECD PISA na medzinárodnej úrovni. Dôležité sú aj priame kontakty so zástupcami účastníckych krajín v PISA ako aj výmena skúseností na neformálnych pracovných stretnutiach.

6. Spôsob zverejnenia výsledkov ZPC, prenos získaných informácií

Výsledky ZPC budú referované tímu NPM koordinátorov PISA na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR